text: L'Ajuntament de Vandellòs i l'Hospitalet de l'Infant i Comaigua signen un acord per col·laborar amb el Festival Internacional de Guitarra | Vandellòs i l'Hospitalet de l'Infant
  El Festival Internacional de guitarra l'Hospitalet de l'Infant 2018 té per objectiu donar a conèixer les obres per a guitarra en els conjunts de cambra, i compta amb convidats de diferents països, mitjançant concerts, conferències i tallers. I pretén convertir Vandellòs i l'Hospitalet de l'Infant en un nucli cultural, i un referent en el món de la música, tal com ha apuntat la regidora de cultura Núria Ortiz, present també a l'acte de signatura del conveni amb Comaigua.
  Les entrades per als concerts es poden comprar ja de manera anticipada a la taquilla del Centre Cultural Infant Pere de l'Hospitalet (de dilluns a divendres, de les 18 a les 20 h) i en breu també es podrà fer a través de la pàgina web del festival:www.guitarfesthospitalet.cat, en què es pot consultar també tota la informació i formalitzar la inscripció a les màster classes.